Nyeste Skilderie af Kiøbenhavn, 1809-08-29
(Trondhjems Avis.)¬ J Hr. Jversens fyenske Tidende No. 100 læser man med Forundring, at Reisende fra Norge have berettet, at Tilstanden i Norge var nu temmelig god og at Kornpriserne vare faldne mere end det Halve. Skulde dette være sandt i Henseende til det sønden fjeldske Norge, saa er det dog aldeles urigtigt hvad vore nordenfieldske Egne angaaer. Vi have ikke havt nogen Tilførsel af Kornvare undtagen i Fjor fra Archangel, og i Aar nogle faa Ladninger fra Danmark, som vore egne Handlende have tilveiebragt. Priserne stige saaledes istedet for at de efter benævnte Tidende skulde være faldne. Mørke ere de Udsigter Fremtiden stiller os for Øine. Somme af vore patriotiske Kjøbmænd have virkeligen med ædel Omhue bestræbt sig for at see vore Egne forsynede, men Tab vil desværre vorde deres ufortjente Løn, saasom Farten til Archangel foruroliges af Engelske Røverskibe, der sværme omkring i Finmarken og ved Nordcap, og have allerede borttaget nogle fra Norge til Archangel bestemte Skibe. J Henseende til vort Lands egen Kornavling er Haabet heller ikke glædeligt, formedelst det kolde Regnveir, som i nogen Tid har vedvaret, og om end – imod vor nu havende Formodning - Kornhøsten her i Landet faldt godt ud, saa er det vort Land frembringer – især da vi have savnet og savne saa mange fornødne arbeidende Hænder – dog langt fra ikke tilstrækkeligt. Vi kunne saaledes allene haabe paa den tilfældige Lykke, at de herfra udrustede Capere maatte blive saa heldige, at faae fat paa en Deel Engelske Americanere og andre der give sig af med at fare for Røverrigets Jndbyggere og ellers befordre vore forhadte Fienders Handel; men hvor usikker er den Hielp, som vi paa denne Maade skulle faae. (Trondhjems Avis).J Trondhjemsavisen læses følgende: Fra Hr. Peder Wiibstad i Nummedalen er mig tilsendt følgende Skrivelse: "Jeg tager mig herved den Frihed at tilsende Dem følgende Træskoe, forfærdigede af en 20 Aars gammel Mand i Overhalden, ved Navn Lars Olsen Meelhuus, som i flere Aar har forfærdiget en stor Mængde, og afsat dem til billige Priser; de bruges i Overhalden af mange Familier, til alle Aarets Tider, naar fugtigt og koldt Veir indfalder." - Disse Træskoe er hos mig til Eftersyn i Adressecontoiret, og jeg maa tilstaae, at de ere de netteste og beqvemmeste af de Træskoe jeg har seet. Læderet er nu steget til uhyre Priis, og ofte af den Beskaffenhed, at det ei kan udholde Fugtigheden, saa det var at ønske, at mange ville benytte sig af disse, færre Sygdom og Elendigheder vare dets Følger. Stephanson. Alexander Friederich Snip Snap Snude & Sophie Snude i Bergen, foreviser mangelige forunderlige og tilfredsstillende comiske Øvelser i Søen til det respective Publikums Fornøielse, og gives saavel Vocal som Jnstrumental Musik mellem Acterne. Billetten betales af Voxne med 12 s. og af Børn og Tjenere med 8 tz. Herskaber betale efter Behag. Hr. C. J. Møller, Secretair i Høiesteret, har i en livelig Udsigt over Kong Christian den Syvendes Regjering, meddeelt Grundtrækkene af Planen til en historisk Mindetale over samme, hvis Jndtægt er bestemt til Understøttelse deels for de Syge og Trængende af vore fangne Medborgere i Engelland, deels for academiske Studerende, hvis Kaar ere forværrede formedelst Tidsomstændighederne og ikke svare til deres Talenter. Han anmoder derhos de Herrer Amts- og Herredsprovster, Øvrigheder, Postmestere og Handelsmænd til, efter selvforfattede Planer og Circulairer, at aabne Subskriptioner paa hiin Mindetale i deres respective Embedskreds.